
ΠΕΡΙΕΧΟΜΕΝΑ 


ΠΟΛΕΟΔΟΜΙΑ 

ΑΠΟΦΑΣΕΙΣ 

Τροποποίηση του εγκ. σχεδίου πόλης Δράμας στην οδό Ακρίτα 
μεταξύ των οδών Μακεδονομάχων και Πλατεία Ιερολοχιτών. 1 
Καθορισμός ορίων και όρων και περιορισμών δόμησης τρρ οικισμού 

ΛΟΥΤΡΟΣ του Νομού,. Ημαθίας. 2 

Τροποποίηση του ρυμοτομικού σχεδίου Θεσσαλονίκης με τον απο¬ 
χαρακτηρισμό χώρου πρασίνου μεταξύ των οδών Βούλγαρη- 
Καρδίτσας και Παπαναστασίου και τον χαρακτηρισμό του σε 

χώρο Σχολείου... 3 

Χαρακτηρισμός χώρου για την ανέγερση Πολυκέντρου στους Απο¬ 
στόλους Αμαρίου Ν. Ρεθύμνης. ... 4 


ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. ΤΠ- ΠΕ 4450/86 (1) 

Τροποποίηση του εγκ. σχεδίου πόλης Δράμας στην οδό Ακρίτα μεταξύ 
των οδών Μακεδονομάχων και Πλατεία Ιερολοχιτών. 

Ο ΝΟΜΑΡΧΗΣ ΔΡΑΜΑΣ 
' Εχοντας υπόψη: 

1. Τις διατάξεις του Ν. 3200/55 και το Ν.Δ. 532/72 «περί 
διοικητικής αποκέντρωσης». 

2. Τις διατάξεις του Α.Ν. 314/68 «περί παροχής αρμοδιοτήτων 
στον Υπουργό Β. Ελλάδας και τους Νομάρχες» όπως τροποποιήθηκε 
με το Ν.Δ. 1018/71. 


3. Τις διατάξεις του Ν.Δ-17.7.23 «περί σχεδίων πόλεων». 

4. Τις διατάξεις του Ν. 1557/18.12.85 περί Γ.Ο.Κ. 

5. Τον Ν. 1337/83. 

6. Τις διατάξεις του Π.Δ. 183 (ΦΕΚ 70Α/6.6.86) «περί έγκρισης 
τροποποίησης και καθορισμού όρων και περιορισμών δόμησης από 
τους Νομάρχες». 

7. Την απόφαση του Δημ. Συμβουλίου αρ. 45/1986 με εγκριτική 
Νομαρχίας Ε. 10219/8.5.1986. 

8) Τις τεχνικές εκθέσεις του Δήμου Δράμας. 1 

9) Το τοπογραφικό διάγραμμα της περιοχής που συντάχθηκε από 
τον Αρχ/κτονα Μηχ/κό Πολίτη Αριστείδη. 

10) Το εγκεκριμένο ρυμοτομικό σχέδιο της πόλης που εγκρίθηκε 
με το Π.Δ. της 15/4/1930, καθώς και η τροποποίηση του ρυμοτομι¬ 
κού σχεδίου στην περιοχή με το Π.Δ. της 28/11/36 (ΦΕΚ Α 
533/36). 

11) Την εισήγηση του Προϊσταμένου του Τ.Π. - Π.Ε. Ν. Δράμας. 

12) Την απόφαση του Συμβουλίου ΠΕ.ΧΩ.ΔΕ Ν. Δράμας που 
γνωμοδότησε υπέρ της έγκρισης της πρότασης αρ. 8/9/27.8.86, απο¬ 
φασίζουμε: 

Εγκρίνουμε την τροποποίηση του εγκεκριμένου σχεδίου, όπως εμφα¬ 
νίζεται στο συνημμένο τοπογραφικό διάγραμμα, στην οδό Ακρίτα και 
στο τμήμα μεταξύ των οδών Μακεδονομάχων έως Ιερολοχιτών και 
επιβάλουμε προκήπιο στα Ο.Τ. 665, 666, 667, 668 πλάτους 4,0 μέ¬ 
τρων. 

Η παρούσα απόφαση μαζί με το τοπογραφικό διάγραμμα που την 
συνοδεύει να δημοσιευτεί στην Εφημερίδα της Κυβερνήσεως. 

Δράμα, 2 Φεβρουάριου 1987 
Ο Νομάρχης 

ΕΥΑΓΓΕΛΟΣ ΡΟΓΚΑΚΟΣ 

Αριθ. οικ. 5621 (2) 

Καθορισμός ορίων και όρων και περιορισμών δόμησης του οικισμού 
ΛΟΥΤΡΟΣ του Νομού Ημαθίας. 

Ο ΝΟΜΑΡΧΗΣ ΗΜΑΘΙΑΣ 
’ Εχοντας υπόψη: 

1. Τις διατάξεις του από 24.4.1985 Π. Δ/τος (ΦΕΚ 181Δ/3.5. 
1985) «περί τρόπου καθορισμού ορίων οικισμών της Χώρας μέχρι 
2.000 κατοίκους, κατηγορίες αυτών και καθορισμός όρων και περιορι¬ 
σμών δόμησης». 

2. Τις προτάσεις των ιδιωτών μελετητών μηχανικών, στους οποίους 
ανατέθηκε σχετική μελέτη στα πλαίσια του προγράμματος των ανοι¬ 
κτών πόλεων που αφορούν στον προσδιορισμό των ορίων του υπόψη οι¬ 
κισμού. 

3. Το δελτίο αρχιτεκτονικής αναγνώρισης του οικισμού που συμπλη¬ 
ρώθηκε από τους προαναφερόμενους μελετητές κατά τις υποδείξεις 
των σχετικών προδιαγραφών του ΥΧΟΠ. 

4. Τα πληθυσμιακά στοιχεία της τελευταίας απογραφής του Κρά¬ 
τους της Ε.Σ.Υ.Ε. 

5. Την από 25.11.1986 γνωμοδότηση του Συμβουλίου ΧΟΠ του 
Νομού όπως αυτή διατυπώνεται στο δέκατο πέμπτο (15ο) πρακτικό 
του πράξη πρώτη (1η). 

6. Την αρ. 52/1985 απόφαση του Κοινοτικού Συμβουλίου της 
Κοινότητας Λουτρός. 

7. Το έγγραφο Γ. 29557/2769 οικ./8.4.1986 Υπουργείο ΠΕ. 
ΧΩ.ΔΕ., Δ/νση Γ1-Γ3, Τμήμα Ομάδα χωριών. 

8. Την αρ. οικ. 3106/20.6.1986 απόφαση Νομάρχη Ημαθίας 
«καθορισμός μεγίστου επιτρεπόμενου ύψους κτισμάτων στους οικισμούς 
του Ν. Ημαθίας με εγκεκριμένο σχέδιο και με πληθυσμό κάτω των 
5.000 κατοίκων». 

9. Τον Α.Ν. 314/1968 όπως τροποποιήθηκε και συμπληρώθηκε 
με το Ν.Δ. 1018/1971 και τους Ν. 1337/1983 και 1512/1985, 
αποφασίζουμε: 

I. Κατατάσσομε τον οικισμό Λουτρός στην κατηγορία αδιάφορος, 
στάσιμος, συνεκτικός, μεγάλος. 

II. Καθορίζουμε τα όρια του ως άνω οικισμού του Νομού μας όπως 
αυτά φαίνονται στο σχεδιάγραμμα με κλίμακα 1:5.000 που συνοδεύει 
την παρούσα και αποτελεί αναπόσπαστο μέρος της. 

III. Καθορίζουμε τους ακόλουθους Γενικούς και Ειδικούς όρους και 
περιορισμούς Δόμησης. 

Α. Εντός του υφισταμένου εγκεκριμένου ρυμοτομικού σχεδίου: 

α. Ελάχιστο πρόσωπο 13 μ. 

Ελάχιστο εμβαδό 300 μ 2 . 

Κατά παρέκκλιση θεωρούνται άρτια τα οικόπεδα που υπάγονται 
στις διατάξεις του από 25.8.1969 Β. Δ/τος (ΦΕΚ 164Δ/1969) του 
Ν. Δ/τος 8/9-6-1973 (ΦΕΚ 124Α/1973), του άρθρου 25 του Ν. 
1337/1983 και του άρθρου 6 του Ν. 1577/1985 και έχουν τα 
αντίστοιχα ελάχιστα όρια που θέτουν οι διατάξεις αυτών. 

β. Μέγιστο ποσοστό κάλυψης των οικοπέδων 70% της επιφάνειας 
των με εφαρμογή των διατάξεων του Ν. 1577/1985. 

γ. Συντελεστή δομήσεως 0,80. 

δ. Μέγιστο επιτρεπόμενο ύψος κτιρίων 9,00 μ. 

Σε περίπτωση προσθήκης καθ’ ύψος σε υφιστάμενο κτίσμα επιτρέπε¬ 
ται η αύξηση του ύψους αυτού κατά 1,00 μ. ώστε να αποκτηθή το 
ελάχιστα ελεύθερο ύψος ορόφου. 


Πάνω από το μέγιστο επιτρεπόμενο ύψος επιτρέπεται η κατασκευή 
στέγης ύψους το πολύ 2,00μ. 

ε. Δεν επιτρέπεται η κατασκευή ΡΙΕΟΤΙ8. 

Β. Εντός των ορίων που καθορίζονται με την παρούσα απόφαση και 
εκτός του εγκεκριμένου ρυμοτομικού σχεδίου του οικισμού ισχύουν τα 
εξής: 

α. Γενικοί όροι δόμησης: 

1. Οι γενικοί όροι δόμησης που προβλέπονται από το άρθρο 5 του 
από 24.4.1985 Π. Δ/τος (ΦΕΚ 181Δ/1985) εκτός του εδαφίου ε 
της παρ. 4 του άρθρου αυτού. 

2. Αρτιότητα γηπέδου 500 μ 2 . 

β. Ειδικοί όροι δόμησης: 

1. Επιβολή στέγης στις περιπτώσεις: 

ι. Εξάντλησης .συντελεστή δόμησης. 

ιι. Εξάντλησης ύψους ή αριθμού ορόφων. 

Μέγιστη επιτρεπόμενη κλίση της στέγης 40%. 

Μέγιστο επιτρεπόμενο ύψος στέγης 2,00 μ. υπεράνω του μεγίστου 
επιτρεπόμενου ύψους. 

Επιτρέπεται η χρήση οποιουδήποτε τύπου κεραμιδιών (Ελληνικά - 
Ρωμαϊκά - Γαλλικά). 

2. Επιτρέπεται η χρήση εξωτερικών χρωματισμών καΐά την προτί¬ 
μηση του ιδιοκτήτη. 

3. Επιτρέπεται η. κατασκευή κάθε είδους εξώστη (ανοικτός ακάλυ¬ 
πτος, ανοικτός καλυμένος, κλειστός, στοά, χαγιάτι) με σχέση ως προς 
τις αντίστοιχες όψεις 1:2. 

4. Επιτρέπεται στον ιδιοκτήτη η χρησιμοποίηση του υλικού κατα¬ 
σκευής στηθαίου κατά τη δική του προτίμηση. 

5. Δεν τίθεται περιορισμός στην αναλογία των εξωτερικών ανοιγμά¬ 
των σε σχέση με τις αντίστοιχες όψεις/ 

6. Δεν τίθεται περιορισμός στην επιλογή του τύπου και του υλικού 
κατασκευής της περίφραξης. 

Γ. Κατά παρέκκλιση εντός των ορίων των οικισμών θεωρούνται 
άρτια τα οικόπεδα με όποιο εμβαδό είχαν στις 3.5.1985 ημέρα δημο¬ 
σίευσής του από 24.4.1985 Π.Δ/τος. 

ίνΑ. Πριν από οποιαδήποτε κατάτμηση οικοπέδων εντός των ορίων 
του οικισμού θα πρέπει να θεωρείται το σχετικό τοπογραφικό διά¬ 
γραμμα από το Πολεοδομικό Γ ραφείο Αλεξάνδρειας ώστε να εξασφαλί¬ 
ζεται η συνέχεια των υπαρχόντων κοινόχρηστων χώρων και η δημιουρ¬ 
γία νέων κοινόχρηστων χώρων σύμφωνα με τα οριζόμενα στις διατά¬ 
ξεις της παρ. 1 του άρθρου 6 του από 24.4.1985 Π. Δ/τος «τρόπος 
καθορισμού ορίων οικισμών της Χώρας μέχρι 2.000 κατοίκους, κατη¬ 
γορίες αυτών και καθορισμός όρων και περιορισμών δόμησής τους». 

Β. Να εξασφαλίζεται η συνέχεια των υφισταμένων ή εγκεκριμένων 
δρόμων του οικισμού. 

Κατά τα λοιπά ισχύουν τα οριζόμενα στο Π. Δ/γμα της 24.4.1985 
(ΦΕΚ 181Δ/3.5.1985). 

Η παρούσα ισχύει από την κοινοποίησή της και πριν τη δημοσίευση 
στην Εφημερίδα της Κυβερνήσεως, σύμφωνα με τις διατάξεις του 
άρθρου 37 του Ν. 3200/1955 «περί διοικητικής αποκεντρώσεως». 

Η απόφαση αυτή με το σχεδιάγραμμα οριοθέτησης του οικισμού 
που τη συνοδεύει να δημοσιευθεί στην Εφημερίδα της Κυβερνήσεως. 

Βέροια, 4 Δεκεμβρίου 1986 
Ο Νομάρχης 
ΝΙΚΟΣ ΣΧΟΙΝΑΣ 

Αριθ. Α.Π./ΠΜ/43096 (3) 

Τροποποίηση του ρυμοτομικού σχεδίου Θεσσαλονίκης με τον αποχαρα¬ 
κτηρισμό χώρου πρασίνου μεταξύ των οδών Βούλγαρη- Καρδίτσας 

και Παπαναστασίου και τον χαρακτηρισμό του σε χώρο Σχολείου. 

Ο ΝΟΜΑΡΧΗΣ ΘΕΣΣΑΛΟΝΙΚΗΣ 
' Εχοντας υπόψη: 

1. Τις δ/ξεις του από 17.7.23 Ν. Δ/τος (ΦΕΚ 228 τ.Δ’/23) 
«περί σχεδίων πόλεων κ.λπ.» όπως μεταγενέστερα τροποποιήθηκαν 
και συμπληρώθηκαν και ειδικότερα τα άρθρα 3, 9 και 29. 

2. Τις δ/ξεις του Ν. 1558/85 «Κυβέρνηση και Κυβερνητικά Όρ¬ 
γανα» και ειδικότερα το άρθρο 27 αυτού. 

3. Τις διατάξεις του υπ’ αριθμ. 183 Π. Δ/τος (ΦΕΚ 70Α/5.6.86) 
«περί έγκρισης τροποποιήσεων και καθορισμό όρων και περιορισμών 
δόμησης από τους Νομάρχες». 

4) Τις διατάξεις του Ν. 1337/83 «επέκταση των πολ/κών σχεδίων 
οικιστικής ανάπτυξης και σχετικές ρυθμίσεις (ΦΕΚ 33 τ. Α' /14.3.83) 
και ειδικότερα των άρθρων 26, 33, 37 και 38 αυτού, όπως συμπληρώ¬ 
θηκαν και τροποποιήθηκαν με τις διατάξεις του Ν. 1512/85 «περί 
τροποποίησης και συμπλήρωσης πολ/κών δ/ξεων κλπ» (ΦΕΚ 4 τ. 
Α' /II. 1.85) και ειδικότερα το άρθρο 8 αυτού. 

5. Τις διατάξεις του Ν. 3200/55 «περί Διοικητικής αποκέντρωσης» 
όπως αυτές τροποποιήθηκαν και συμπληρώθηκαν μεταγενέστερα. 

6. Τις διατάξεις του Ν. 1032/80 «περί συστάσεως του Υπουργείου 
Χωροταξίας Οικισμού και Περιβάλλοντος» (ΦΕΚ 57 τ. Δ/80) και 
ειδικότερα των άρθρων 2, 3 και 7 αυτού. 


7. Την αρ. ΔΠ/ΕΑ/54253/30.12.85 απόφαση Νομάρχη Θεσ/νΐ- 
κης «περί Συμβουλίου Χωροταξίας Οικισμού και Περιβάλλοντος Νομού 
Θεσ/νίκης. 

8. Την υπ’ αριθμ. 970/86 απόφαση του Δημοτικού Συμβουλίου 
Θεσ/νίκης. 

9. Την από 3.12.86 εισήγηση της Δ/νσης Πολεοδομίας Θεσ/νίκης. 

10. Την σύμφωνη γνωμοδότηση του Συμβουλίου Χ.Ο.Π. Ν. Θεσ/- 
νίκης όπως αυτή διατυπώθηκε στην 965η πράξη της 46ης συνεδρίας 
/3.12.86, αποφασίζουμε: 

Εγκρίνεται η τροποποίηση του ρυμοτομικού σχεδίου Θεσσαλονίκης 
μεταξύ των οδών Βούλγαρη, Καρδίτσας και Παπαναστασίου με: 

1) Τον αποχαρακτηρισμό χώρου πρασίνου και τον χαρακτηρισμό 
του σε χώρο Σχολείου. 

2) Τη δημιουργία πεζοδρόμου, μεταξύ των οδών Καρδίτσας και 
Βούλγαρη, όπως τα παραπάνω σημειώνονται στο σχετικό τοπογραφικό 
διάγραμμα με κλίμακα 1:500 που θεωρήθηκε από τον Δ/ντή Πολεο¬ 
δομίας και που συνοπτικό αντίτυπό του συνοδεύει την απόφαση αυτή. 

Η ισχύς της απόφασης αυτής αρχίζει από την δημοσίευσή της στην 
Εφημερίδα τχς Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως 
(Ν.Δ. 1018/1971). 

Θεσσαλονίκη, 7 Ιανουάριου 1987 

Ο Νομάρχης 
. ΝΙΚΟΣ ΠΙΝΑΚΙΔΗΣ 

Αριθ. Τ.Π. 206 (4) 

Χαρακτηρισμός χώρου για την ανέγερση Πολυκέντρου στους Αποστό¬ 
λους Αμαρϊου Ν. Ρεθύμνης. 

Η ΝΟΜΑΡΧΗΣ ΡΕΘΥΜΝΟΥ 
' Εχοντας υπόψη: 

1) Το έγγραφο της κοινότητας Αποστόλων, με αριθμ. πρωτ. 13/11. 
1.87 που ζητά τον χαρακτηρισμό του χώρου για την ανέγερση Πολυκέ¬ 
ντρου. 

2) Το 1ο/1987 πρακτικό του Συμβουλίου ΧΟΠ Ρέθυμνου στο οποίο 
γνωμοδότησε για την ανέγερση του πολυκέντρου. 


3) Το Ν.Δ. από 17.7.1923 και ειδικά το άρθρο 29, αποφασίζουμε: 

Τον χαρακτηρισμό του χώρου για την ανέγερση του Πολυκέντρου, 
όπως φαίνεται στο θεωρημένο τοπογραφικό με τα στοιχεία ΑΒΓΔΕΖΗ- 
ΘΙΚΛΜΝΞΟΑ. 

Οι όροι δόμησης ορίζονται στο Π.Δ. της 24.4./3.5.85 (ΦΕΚ 
181 /Δ") με συντελεστή δόμησης 0,8 και κάλυψη 0,60. 

Ρέθυμνο, 28 Ιανουάριου 1987 

Η Νομάρχης 
ΒΑΣΙΛΙΚΗ ΜΟΣΙΑΛΟΥ 


ΟI ΚIΣ ΜΟΣ: ...Ά τΐΟΟΤ οΧοΐ. / ί &Λ. Λ -, ό. τ>οθ 

